# விக்கிப்பீடியா:ஆலமரத்தடி/தொகுப்பு92

## கைப்பாவை நிலை அறிய கோரிக்கை

### நடவடிக்கை

பின்வரும் நடவடிக்கைகளைப் பரிந்துரைக்கிறேன்.
1. 786haja, Vaarana18 பங்களிப்புகள் அனைத்தையும் அந்தந்த பக்கங்களின் தற்போதைய பதிப்பில் இருந்து நீக்க வேண்டும். இரு கணக்குகளையும் நிரந்தரமாக தடை செய்ய வேண்டும்.
1. HK Arun இது குறித்து விளக்க அளிக்க ஒரு வார காலம் தரலாம்.
1. இந்த இடைப்பட்ட ஒரு வார காலத்தில் கைப்பாவை கணக்குகளை இயக்குவோர் மீது எடுக்கப்பட வேண்டிய நடவடிக்கை பற்றி முடிவெடுக்க வேண்டும். இது இந்ந ஒரு வழக்கை வைத்து மட்டும் அல்லாமல் வருங்காலத்தின் அனைத்துச் சாத்தியக்கூறுகளையும் கணக்கில் கொள்ள வேண்டும்.
1. தேவைப்பட்டால், தமிழ் விக்கிப்பீடியா சார்பாக கைப்பாவைச் சோதனை செய்யும் இருவரைத் தேர்ந்தெடுக்க வேண்டும். இல்லையெனில், தற்போது மேல்-விக்கியில் கேட்டு அறியும் நடைமுறையே போதுமானது.--இரவி (பேச்சு) 01:13, 20 அக்டோபர் 2013 (UTC)
:வழிமொழிகிறேன். -- சுந்தர் <sup>\பேச்சு</sup> 06:18, 20 அக்டோபர் 2013 (UTC)
:முடிவை வரவேற்கிறேன். மேலும் **இதனையும்** [*ஏற்கனவே நம்மிடம் உள்ள கைப்பாவை தொடர்பான விதிகள்*] பார்க்கவும். --<span>&nbsp;**சூர்யபிரகாஷ்**&nbsp; </font></span> **<sup><small>உரையாடுக</small></sup>** 06:33, 20 அக்டோபர் 2013 (UTC)
::நன்றி சூரியா. பி.கு. இரவி குறிப்பிட்ட நடவடிக்கைகளில் முதலாம் எண்ணிட்ட குறிப்பை மட்டும் அப்படியே செயற்படுத்த வேண்டாமெனக் கருதுகிறேன். பல உரையாடல்கள் தொடர்பற்றுப் போய்விடும். ஏதாவது பொருத்தமான முன்னுரையுடன் அவற்றைக் கட்டம் கட்டிப் பூட்டலாம். -- சுந்தர் <sup>\பேச்சு</sup> 07:53, 20 அக்டோபர் 2013 (UTC)
:::அவ்விரு கணக்குகளும் ஆன்டனால் தற்போது [முடிவின்றி] Hard-Block [கணக்கு தொடங்குவது, உரையாடுவது] செய்யப்பட்டுள்ளன. நீங்கள் அதனைத் திருத்தலாம் சுந்தர். --<span>&nbsp;**சூர்யபிரகாஷ்**&nbsp; </font></span> **<sup><small>உரையாடுக</small></sup>** 08:06, 20 அக்டோபர் 2013 (UTC)
::::தடை செய்வதற்கு மறுப்பேதும் இல்லை, சூரியா. ஏற்கனவே அவர்கள் பதிந்தவற்றைப் பற்றிய கருத்தைத்தான் மேலே இட்டிருந்தேன். -- சுந்தர் <sup>\பேச்சு</sup> 08:53, 20 அக்டோபர் 2013 (UTC)
:::::சுந்தர், கைப்பாவை கணக்கில் இருந்து கட்டுரை வெளியில் வந்த நல்ல தொகுப்புகளையும் உரையாடல் பக்கங்களில் உள்ள பண்பான உரையாடல்களையும் அப்படியே விட்டு விடலாம். ஆனால், பண்பற்ற தனிமனிதத் தாக்குதல்கள், ஆதாரமற்ற அவதூறுகளை அப்படியே விட்டு விடுவது சரியன்று. நாளை வேறு ஒரு பயனர் இன்னும் மோசமான சொற்களைக் கூட விட்டுச் சொல்லலாம். எனவே, கைப்பாவை கணக்குகளின் முறையற்ற தொகுப்புகளை வரலாற்றில் இருந்து நிலையாக நீக்குமாறு வேண்டுகிறேன். தேவைப்பட்டால் விக்கிப்பீடியா:கைப்பாவை பக்கத்தில் இதற்கான விதியைச் சேர்க்க நடவடிக்கை எடுப்போம். நன்றி. --இரவி (பேச்சு) 17:27, 24 அக்டோபர் 2013 (UTC)
:::::::இரவி, இப்படி நீக்குவதில் சிக்கல்கள் இருக்கின்றன. நீக்குவதற்கு மாறாக கோடிட்டு அடித்துக் காட்டலாம். காரணத்தைப் பிறைக்குறிகளுக்குள் இடலாம்(அதாவது கைப்பாவை கணக்கான செயற்பட்டதால் என்று), அப்பகுதிகளை மாற்றமுடியாமல் காப்பும் செய்யலாம். கைப்பாவைக் கணக்குகளை மூடிவது சரி (காலவரையற்ற தடை), கைப்பாவையை இயக்கியவரிடம் விளக்கம் கேட்டு உரிய நடவடிக்கை எடுப்பதும் சரி. ஆனால் அக்கூற்றுகளை நீக்குவதால், கைப்பாவை அல்லாமல் வேறு பெயரிலிவழி நாசவேலைகள் செய்தவர்களின் செயற்பாடுகளும் மறைந்து விடும். அக்கருத்துகளையும் கோடிட்டு அடித்துக்காட்டலாம். நீங்கள் கூறுவது: //*பண்பற்ற தனிமனிதத் தாக்குதல்கள், ஆதாரமற்ற அவதூறுகளை அப்படியே விட்டு விடுவது சரியன்று. நாளை வேறு ஒரு பயனர் இன்னும் மோசமான சொற்களைக் கூட விட்டுச் சொல்லலாம்.*// என்பதுபோல் *அப்படியே விட்டுவிடவில்லை*. அவை அடிக்கப்பட்டு காரணத்தையும் பிறைக்குறிகளுக்குள் நிருவாகி ஒருவர் இட்டு அறிவிக்கலாம். ஆகவே அப்படியே இல்லை. கைப்பாவைக் கணக்குவழியாக நிகழ்ந்த முறையற்ற உரையாடலை விடக் கீழ்மையாக பெயரிலி கணக்குகளில் இருந்து வந்துள்ளன. அவற்றை நீக்கி சான்றுகளை அழிக்க வேண்டாம். அவற்றைக் கோடிட்டு அடித்துக்காட்டி, அவை நீக்கப்பட்டன என்று குறிக்கலாம். நீங்கள் கூறுவது போல நாளை வேறு ஒரு பயனர் இதைப்பார்த்துத்தான் செய்ய வேண்டும் என்று இல்லை, இவற்றை அழிப்பதால் அப்படியான செயற்பாடுகளைத் தடுக்கவும் முடியாது. காலப் போக்கில் இவை எங்கோ புதைந்து கிடக்கும். ஆனால் இப்படி நடந்தது வரலாறாக இருக்கும். எனவே நீக்குவதற்கு நான் உடன்படவில்லை. --செல்வா (பேச்சு) 18:14, 24 அக்டோபர் 2013 (UTC)
::::::::செல்வா, https://en.wikipedia.org/wiki/Wikipedia:Revision_deletion#Criteria_for_redaction பார்த்து என்ன செய்வது என்று விக்கிச்சமூகம் முடிவெடுக்கட்டும். //Purely disruptive material that is of little or no relevance or merit to the project. This includes allegations, harassment// என்று உள்ள வரிகளை மேற்கோள் காட்ட விரும்புகிறேன். இங்கு தடை செய்யப்பட்ட கைப்பாவை கணக்கின் மூலமாக வந்த அவதூறினால் பாதிக்கப்பட்டவன் என்ற முறையில் கோரிக்கை முன்வைத்துள்ளேன். Anonymous IP மூலம் பாதிக்கப்பட்டவரகள் தகுந்த இழையில் தங்கள் கோரிக்கையை முன் வைக்கலாம். --இரவி (பேச்சு) 07:25, 25 அக்டோபர் 2013 (UTC)  
::: அவதூறுகள் கைப்பாவைக் கணக்கினால் வந்தால்தான் ஒருவர் பாதிக்கப்படுவார் என்றில்லை. ஒரு முறையான பயனரிடம் இருந்து வந்தாலும் பாதிப்பு ஒன்றுதான். கைப்பாவைக் கணக்கில் இருந்து வந்ததற்கு ஒப்பான அல்லது அதிலும் கூடுதலான அவதூறுகளும் தாக்குதல் களும் முறையான பயனர்களிடம் இருந்தும், அனானிகளிடம் இருந்தும் வந்திருக்கின்றன. நீக்குவதானால் எல்லாவற்றையும் அடையாளம் கண்டு நீக்குவதுதான் முறை. அண்மைக் காலங்களில், குறிப்பாகக் கடந்த ஒரு மாத காலத்தில், தமிழ் விக்கியில் கருத்திடுபவர்கள் தாம் எழுதுபவற்றை மீண்டும் வாசித்துப் பார்க்கிறார்களா என்று தெரியவில்லை. பல கருத்துக்களை வாசிக்கும் போது அப்படியான எண்னம் தான் தோன்றுகிறது. சில வேளைகளில் அந்தந்த நேரங்களில் உள்ள மனநிலைக்கு ஏற்றபடி கருத்துக்கள் வெளிவந்திருக்கலாம். இப்பொழுது வாசித்துப் பார்த்தால் சிலவேளை அவர்களே இதை நானா எழுதினேன் என்று வெட்கப்படவும் கூடும். எனவே, அவதூறுகளும், தனி மனிதத் தாக்குதல்களும் தன்னை மட்டும் அன்றி மற்றவர்களையும் பாதிக்கும் என்று எண்ணக்கூடிய ஒவ்வொருவரும் தயவு செய்து நீங்கள் இந்த ஒரு மாத காலத்தில் எழுதியவற்றை மீண்டும் படித்துப் பார்த்து அங்கே தனிமனிதத் தாக்குதல், அவதூறுகள் என்பன இருந்தால் நடுக்கோடிட்டு அழித்து வருத்தம் தெரிவியுங்கள். அது விக்கிச் சமூகத்தில் ஒரு நல்ல, பண்பான முன்மாதிரியாக அமையும். அத்துடன் ஒவ்வொருவரும் தங்களுடைய நிலைப்பாடுகளை மீள்பரிசோதனை செய்யவும், அதற்கேற்றபடி தங்களை மாற்றிக்கொள்ளவும் உதவியாக அமையும். ஒவ்வொருவரினதும் மனச்சாட்சிதான் அவர்களுடைய பிரச்சினைகள் தொடர்பில் முதல் நீதிபதி. இந்த நீதிபதியின் தீர்ப்பினால் உங்களுக்கு எந்த மனத்தாங்கலும் ஏற்படாது என்பதையும் நினைவில் கொள்ளுங்கள்---மயூரநாதன் (பேச்சு) 08:49, 25 அக்டோபர் 2013 (UTC)  
:::://நீக்குவதானால் எல்லாவற்றையும் அடையாளம் கண்டு நீக்குவதுதான் முறை// இதற்கு நான் மறுக்கவில்லையே? இது கைப்பாவை கணக்கு பற்றிய இழை. எனவே, இதனை மட்டும் இங்கு கோருகிறேன். உரிய மற்ற கொள்கைகளையும், உரையாடல்களையும் நீங்களே கூட முன்னெடுக்கலாம். என்னுடைய வலைப்பதிவில் என்னை மிக மோசமாக திட்டி வந்த கருத்துகளைக் கூட நான் அப்படியே தான் வைத்துள்ளேன். எனவே, செல்வா வலியுறுத்தும் வரலாறு, தொடர்ச்சி முதலியவற்றை ஏற்பதில் எனக்கு எந்தப் பிரச்சினையும் இல்லை. ஆனால், விக்கியில் நடப்பது என்னுடைய தனிப்பட்ட பிரச்சினை இல்லை. நாளை பெண்களும் மாணவர்களும் நிறைய வந்து பங்களிக்க வேண்டும் என்ற நிலையில் அவர்களுக்கு எத்தகைய காப்பு நடவடிக்கைகளை நாம் வழங்க முடியும் என்பதை மட்டும் விக்கிச் சமூகம் எண்ணிப் பார்க்க வேண்டும். இதற்கு மேல் இந்த இழையில் உரையாட விரும்பவில்லை. நன்றி. --இரவி (பேச்சு) 09:27, 25 அக்டோபர் 2013 (UTC)